**Quo vadis Domine?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Quo vadis Domine?

...

Ce-i cu omul, Doamne, cum a înebunit?

Ce-și mai dorește oare, încotro se duce?

Nu pentru om Tu Doamne, ai suferit pe cruce?

Ce monstru-l copleșește, cine l-a biruit?

...

Nu i-ai dat nădejdea, să-i fie somnul dulce?

Nu i-ai dat Mântuirea, de rabdă-ntru sfârșit?

Ce-i cu omul, Doamne, cu ce i-ai fi greșit

De-n numele mândriei, încearcă să Te spurce?

...

Pentru om,o, Doamne, Te-ai făcut ca el,

Ai stat în bezna morții ca să-i aduci lumină,

Cine-a legat omul și l-a luat prizonier?

...

Ai luat asupră-ți Doamne, întreaga lumii vină,

Când Ți-au bătut în carne cuie lungi, de fier,

Ce face Doamne omul, din viața lui puțină?!